R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind stabilirea taxelor pentru utilizarea temporară a locurilor publice de desfacere din Piața Agroalimentară și str. Mihai Eminescu nr. 3, oraș Deta, precum și a procedurii de stabilire și încasare a acestora.

             Analizând temeiurile juridice, respectiv:

a) art. 486 din Legea nr. 227/2015 privind Codul fiscal, cu modificările și completările ulterioare;

b) art. 27 din Legea nr. 273/2006 privind finanțele publice locale, cu modificările și completările ulterioare;

c) art. 129, alin. (2), litera b), alin. (4), litera c) din O.U.G. nr. 57/2019 privind Codul administrativ, cu modificările și completările ulterioare;

             Ținând cont de:

             a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
             b) raportul Serviciului Buget, contabilitate, finanțe, impozite și taxe din cadru Aparatului de specialitate al Primarului orașului Deta, înregistrat sub nr. 5414/2021 prin care se propune stabilirea taxelor pentru utilizarea temporară a locurilor publice de desfacere din Piața Agroalimentară și str. Mihai Eminescu nr. 3, oraș Deta, precum și a procedurii de stabilire și încasare a acestora;
            c) avizul Comisiei Economice a consiliului local;

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:

Art.1. Se stabilesc taxele pentru utilizarea temporară a locurilor publice de desfacere din Piața Agroalimentară și str. Mihai Eminescu nr. 3, oraș Deta, conform anexei nr. 1.
Art.2. Se aprobă Procedura de stabilire și încasare a taxelor pentru utilizarea temporară a locurilor publice de desfacere din Piața Agroalimentară și str. Mihai Eminescu nr. 3, oraș Deta, conform anexei nr. 2.

               Art.3. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituției Prefectului - Județul Timiş;

- Primarului Orașului Deta;

- Compartimentului Administraţie publică locală, secretariat;

- Serviciului Buget, contabilitate, finanţe, impozite şi taxe;

- Prin afișare și publicare pe site-ul www.detatm.ro – Monitorul oficial local.

